Jesper Kristiansen, it-tielet raġel akkużat bil-qtil ta' Christian Pandolfino u Ivor Maciejowski, qed iżomm fommu magħluq mal-pulizija, u mhuwiex jagħtihom informazzjoni waqt l-interrogazzjonijiet. Dan ħareġ mix-xhieda tas-Supretendent James Grech fil-kumpilazzjoni tax-xhieda kontra Kristiansen li għaddejja quddiem il-Maġistrat Joe Mifsud. Il-vittmi nqatlu ġo darhom fi Triq Locker fit-18 ta' Awwissu. Tliet irġiel qed jitressqu l-qorti akkużati b'dan il-qtil: Daniel Muka ta' 25 sena, Viktor Dragomanski ta' 26 sena u Jesper Kristianen, ta' 30 sena. Kristiansen, li hu Daniż, ħarab minn Malta ftit jiem wara d-delitt u mar Spanja. Huwa ġie estradit lejn Malta f'Novembru. Meta tressaq il-qorti It-tielet akkużat bil-qtil doppju f'Tas-Sliema jwieġeb mhux ħati Fix-xhieda tiegħu quddiem il-Maġistrat Joseph Mifsud, is-Supretendent Grech spjega kif il-Pulizija waslet għat-tliet irġiel akkużati, permezz ta' filmati mill-kameras tas-sigurtà. Meta l-pulizija ppruvaw isibu lil Kristiansen, kellmu lit-tfajla tiegħu li qaltilhom li qabad titjira bir-Ryanair, iżda ma tafx fejn mar. Telaq fit-28 t'Awwissu. Hu kien telaq lejn Barċellona. Hemm ħareġ mandat t'arrest Ewropew, u Kristiansen ġie arrestat fit-30 t'Awwissu. Is-suspettati ntlemħu l-Imsida wara d-delitt, fejn Kristiansen daħal f'kafetterija u staqsa għall-password tal-WIFI u eventwalment ibbukkja taxi bil-mowbajl. L-Avukat Stefano Filletti qed jidher għad-Daniż. Il-wasla tiegħu f'Malta Filmat: It-tielet suspettat bil-qtil doppju f'Tas-Sliema estradit lejn Malta .td_uid_3_5fc9f56f24051_rand.td-a-rec-img{text-align:left}.td_uid_3_5fc9f56f24051_rand.td-a-rec-img img{margin:0 auto 0 0}